b'\n_START_ARTICLE_\nMga pag-atake sa Paris noong Nobyembre 2015\n_START_SECTION_\nMga pag-atake\n_START_PARAGRAPH_\nTatlong grupo ang nagsagawa ng anim na natatanging pag-atake: Tatlong mga suicide bombing sa isang pag-atake, isang ika-apat na suicide bombing sa isa pang pag-atake, at barilan sa apat na tagpuan sa apat na magkakahiwalay na pag-atake. Ang mga barilan ay naiulat na nangyari sa loob ng rue Alibert, rue de la Fontaine-au-Roi, rue de Charonne, teatrong Bataclan, at sa avenue de la R\xc3\xa9publique. Tatlong pagsabaog ang nangyari malapit sa Stade de France, at isa pa sa boulevard Voltaire, at dalawa sa mga mamamaril sa Bataclan ang nagpasabog ng kanilang sarili habang winakas ng pulisya ang insidente. Ayon sa isang prosecutor sa Paris, ang mga nag-atake ay may suot ng mga suicide vest na gumamit ng acetone peroxide bilang pangsabog.\n_START_SECTION_\nTugong lokal\n_START_PARAGRAPH_\nAng hashtag #portesouvertes ("buksan ang pintuan") ay ginamit ng mga Parisyano para umalok ng tahanan sa mga takot na umuwi ng bahay matapos ang mga pag-atake._NEWLINE_Katulad na nangyari noong Enero matapos ang mga pag-atake sa Charlie Hebdo, ang Place de la R\xc3\xa9publique ay naging tagpuan ng mga pagluluksa, pagaalaga at pagpupugay. Isang pang-alaala ay agarang inalagay malapit sa teatrong Bataclan. Noong Nobyembre 15, dalawang araw matapos ang mga pag-atake, isang misang pang-alaala ang idinaraos sa Notre Dame Cathedral, na pinagunahan nila Kardinal Andr\xc3\xa9 Vingt-Trois ang Arsobispo bg Paris, na idinaraos ng ilang mga pulitiko at relihiyosong personalidad._NEWLINE_Ang mga organisasyong Muslim sa France, katulad ng Union of Islamic Organisations of France, ay malakas na ikinondena ang mga pag-atake sa Paris. Ang mga pag-atake ay nakaapekto sa mga negosyo at kilalang mga lugar at bilihan sa Paris at nagdulot ng pagkabahala sa maraming Parisyano na ang mga pag-atake ay magdudulot sa pagkadiskrimina sa mga Muslim sa lungsod. Walang magkatulad na panawagan sa pagkakakaisa sa mga Muslim, noong kakatapos ang pag-atake noong Enero. Ang bentahan ng watawat ng Pransiya, na malimit na ipinapakita ng mga Pranses bago ang mga pag-atake, ay lubhang tumaas matapos ang mga pag-atake.'